Műleírás és ajánlatkérési felhívás az Országos Lengyel Önkormányzat 1102 Budapest, Állomás utca 10. sz. alatti székhelyén a „B” épület tetőszerkezet felújítási munkáinak II. ütemére.


Az országos Lengyel önkormányzat telephelyén a „B” épület tetőszerkezetének felülvizsgálatára 2025 évben került sor. A felülvizsgálat során megállapítást nyert, hogy 
· „a vizsgálandó tetőszerkezet cserép héjalása a szarufák között több helyen több centiméteres nagyságrendben behajlott, helyenként időszakosan beázásokat észleltek”
·  A vizsgálatok során „nyilvánvalóvá vált, hogy a cseréplécek behajlását azok gyenge anyagminősége és az elvártnál kisebb keresztmetszete okozta”
· „az egyes szerkezeti csomópontok kialakítása valószínűleg már az elkészítés időpontjában sem szakszerűen, inkább ötletszerűen készültek, emellett a pontos illesztés minden ismérvét mellőzték.”
· További problémaként merült fel a szerkezeti csomópontok nem kellő rögzítése, a padlástér hőszigetelésének hiányosságai, valamint a padlástérben vezetett elektromos kábelek szabálytalan kötései és rögzítésük.

A tetőszerkezet legrosszabb állapotú első harmadának, valamint a héjalás megbontása nélkül elvégezhető szerkezeti csomópontoknak, a födém hőszigetelésének és az elektromos hibák javítási munkái 2025 évben elvégzésre kerültek. 

A további javítási munkák a további 2/3 részen csak a héjalás teljes megbontásával végezhetők, az alábbi felsorolás szerint:
 
· A héjalás és az elhasználódott Bramac fólia bontása
· A gyenge keresztmetszetű cseréplécek cseréje Bramac cseréplécre.
· A belülről nem javítható csomóponti részek javításának elvégzése
· Az új cseréplécekhez igazított bádogozás elhelyezése
· A cserép héjalás visszatétele, szükség szerinti cserép pótlással
· 
· Az ajánlatkérésben érintett tetőfelület nagysága cca. 233 m2. A bontási és építési munkákhoz az épület mellett állványzatot kell készíteni, tetőfedő bádogos és ácsmunkákat kell elvégezni. 
· Az ajánlat készítéshez az ajánlatadónak helyszíni felméréseket kell végezni, és az alapján kell meghatároznia az elvégzendő szakipari munkák mennyiségét, anyag és díjköltségét.  A munka végezhető ipari alpin technikával, vagy hagyományos építőipari kivitelezésben is, a cél minél költségtakarékosabb kivitelezés. Az ajánlatnak minden költséget tartalmaznia kell, többletmunka, vagy pótmunka nem számolható el. A munkát az iskolai szünet időtartamában június 29 – augusztus 20 között kell elvégezni.
A munkavégzést úgy kell elvégezni, hogy beázás nem keletkezhet. Ennek érdekében a napi munkavégzés csak beázás mentességet biztosító fóliázással fejezhető be.

